Þórir Björnsson vinur minn og einn af stofnfélögum HIV Ísland lést 27. apríl . Vinir hans voru heldri herramenn í London , þar á meðal þjónar drottningamóðurinnar , en drottningin sjálf fæddist nokkrum dögum á undan honum . Hann átti engin systkini og ekki börn , var aldrei í sambúð og alltaf einstæðingur en þó aldrei einn . Hann var alltaf svo ungur í anda og hress . Hann var með strákahóp í kringum sig , stráka sem voru ungir og sætir fyrir nokkrum áratugum , en eru nú komnir af léttasta skeiði ef ekki látnir . Það var mikill lífskraftur í honum . Hann var gestrisinn , mikið partýljón og aldrei var lognmolla hjá honum . Hann bauð upp á drykk sem við strákarnir kölluðum Arsenik , því hann var svo varhugaverður . Arsenik-kokteillinn samanstendur af 80% gini og 20% sætu vermont . Þessu sturtaði Björnsson-familían í sig , sem vorum við strákahópurinn . Margir okkar byltust niður stigann á Framnesveginum . Alltaf hringdi Þórir daginn eftir og sagðist ekki hafa séð eins mikið áfengi fara í einu partýi , og þetta versnaði með árunum , fannst honum . Ár sem eru svo langt í burtu en þó svo nálægt í fólki eins og honum . Hann var tryggur vinur og gaf góð ráð . „ Kurteisi kostar ekki peninga “ sagði hann við strákana á veitingastaðnum 22 þegar allt ætlaði um koll að keyra í baráttu - og áfallastreitu níunda og tíunda áratuga . Hann kom að stofnun samtakanna ‘ 78 og HIV Ísland . Hann sá á eftir mörgum félögum í gegnum tíðina . Það var styrkur í Þóri og í huga mínum er einkunnarorð hans þrautseigja . Aldrei kvartaði hann yfir hlutskipti sínu og lagði ekki árar í bát . Hann barðist fyrir lífi sínu fram á síðustu stundu . Hann dó degi fyrir 93 ja ára afmælið sitt . Þórir fékk sér nightcap eins og drottningamóðirin fram yfir áttrætt . Þá fékk hann sykursýki og hætti . Þórir hafði áhrif á mig . Hann var heimilisvinur heima hjá okkur Stig manni mínum . Ég dáðist að honum á margan hátt . Hann hélt reisn sinni og dampi allt fram á síðasta dag . Ég mun sakna þessa litríka vinar míns og minnast um ókomin ár . Einar Þór Jónsson Myndir af Þóri birtust með viðtali við hann sem birtist á GayIceland 11/08/2018 undir titlinum „ Ég er ekki dauður enn ! “ sem má lesa hér : I’m not dead yet !